CELEX: 62010TN0580
Language: mt
Date: 2010-12-22 00:00:00
Title: Kawża T-580/10: Rikors ippreżentat fit- 22 ta’ Diċembru 2010 — Wohlfahrt vs UASI — Ferrero (Kindertraum)

26.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/29
            
         Rikors ippreżentat fit-22 ta’ Diċembru 2010 — Wohlfahrt vs UASI — Ferrero (Kindertraum)
   (Kawża T-580/10)
   2011/C 63/55
   Lingwa tar-rikors: il-Ġermaniż
   
      Partijiet
   
   
      Rikorrent: Harald Wohlfahrt (Rothenburg o.d. Tauber, il-Ġermanja) (rappreżentant: N. Scholz-Recht, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Ferrero SpA (Alba, l-Italja)
   
      Talbiet tar-rikorrent
   
   
               —
            
            
               tannulla d-deċiżjoni tad-Diviżjoni tal-Oppożizzjoni tas-27 ta’ Mejju 2009 (Oppożizzjoni Nru B 668 600) u d-deċiżjoni tal-Bord tal-Appell tal-20 ta’ Ottubru 2010 fil-Każ R 815/2009-4;
            
         
               —
            
            
               tippermetti r-reġistrazzjoni tat-trade mark Komunitarja “Kindertraum”, Applikazzjoni Nru 002773059, għall-prodotti kollha fil-klassijiet 16 u 28 inklużi fl-applikazzjoni għal reġistrazzjoni;
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrent
   
      Trade mark Komunitarja kkonċernata: it-trade mark verbali “Kindertraum” għal prodotti fil-klassijiet 15, 16, 20, 21 u 28
   
      Proprjetarju tat-trade mark jew tas-sinjal invokat insostenn tal-oppożizzjoni: Ferrero SpA
   
      Trade mark jew sinjal invokat insostenn tal-oppożizzjoni: total ta’ 32 trade mark preċedenti li fihom il-kelma “kinder” xi uħud minnhom figurattivi, oħrajn bħala element verbali ta’ trade mark u oħrajn b’mod iżolat, b’mod partikolari t-trade mark verbali Taljana “kinder” għal prodotti u servizzi fil-klassijiet 9, 16, 28, 30 u 42
   
      Deċiżjoni tad-Diviżjoni tal-Oppożizzjoni: oppożizzjoni milqugħa u applikazzjoni għal reġistrazzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 42(2) tar-Regolament (KE) Nru 207/2009 (1) minħabba nuqqas ta’ prova ta’ użu wara l-isakdenza tal-perijodu ta’ grazzja matul il-proċedimenti ta’ oppożizzjoni. Nuqqas ta’ ġustifikazzjoni formali tad-deċiżjoni kkontestata, peress li fid-deċiżjoni tiegħu l-Bord tal-Appell ma kienx ikkunsidra l-motivi mressqa wara dan l-appell u l-oġġezzjoni għat-trade mark. Barra minn hekk, hemm reġistrazzjoni ta’ trade mark abbużiva, peress li l-uniku għan tal-proprjetarju tat-trade mark preċedenti kien li jara kif jagħmel sabiex jimmonopolizza t-terminu “kinder”. Fl-aħħar nett, hemm ksur tal-Artikolu 8(1)(b) tar-Regolament (KE) Nru 207/2009, peress li ma hemm ebda probabbiltà ta’ konfużjoni bejn it-trade marks kunfliġġenti.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).